Linkaičiai (Radviliškis)

Linkaičiai – kaimas Radviliškio rajono savivaldybėje, kelio  lankste, 4 km į pietryčius nuo Radviliškio. Per Linkaičius eina Vilniaus–Klaipėdos geležinkelis, yra Linkaičių geležinkelio stotelė, Linkaičių artilerijos dirbtuvės. Kaimą supa Linkaičių miškas, jame auga valstybės saugomi Linkaičių ąžuolas, Linkaičių pušis. Pro kaimą teka Šušvės intakas Beržė.

Istorija 

1936 m. Krašto apsaugos ministerija kaime pradėjo statyti ginklų dirbtuves. 1940 m. jose dirbo 120 civilių tarnautojų ir apie 680 darbininkų. 1941 m. TSRS kariuomenė, atsitraukdama iš Lietuvos, dalį dirbtuvių susprogdino.

Po II pasaulinio karo įkurtas arsenalas, išsiplėtė gyvenvietė. Okupacinei kariuomenei pasitraukus daugelis namų liko apleisti, nusiaubti. Nuo 1992 m. greta išlikusių Linkaičių artilerijos dirbtuvių pastatų veikia Lietuvos ginkluotųjų pajėgų generolo leitenanto Motiejaus Pečiulionio arsenalas.

Gyventojai 
1923 m. kaime buvo 11 ūkių.

Šaltiniai 

 

Radviliškio rajono savivaldybės gyvenvietės